సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
బిగ్ బాస్: ముమైత్ ఎలిమినేట్.. కానీ ఇంకా హౌజ్‌లోనే..!
తెలుగు బుల్లితెర బిగ్గెస్ట్ రియాలిటీ షో బిగ్ బాస్ సీజన్ 1 ఈ శని, ఆదివారాలు చాలా హుషారుగా సాగింది. బిగ్ బాస్ హౌజ్‌లో ఉన్న పోటీదారులతో పాటు హోస్ట్ ఎన్టీఆర్ తనదైన శైలిలో ప్రేక్షకులకు వినోదం పంచారు.
TNN | Updated:
Aug 21, 2017, 08:25AM IST
తెలుగు బుల్లితెర బిగ్గెస్ట్ రియాలిటీ షో బిగ్ బాస్ సీజన్ 1 ఈ శని, ఆదివారాలు చాలా హుషారుగా సాగింది. బిగ్ బాస్ హౌజ్&zwnj;లో ఉన్న పోటీదారులతో పాటు హోస్ట్ ఎన్టీఆర్ తనదైన శైలిలో ప్రేక్షకులకు వినోదం పంచారు. ఈ వారం ఎలిమినేషన్&zwnj;కు నామినేట్ అయిన ముగ్గురిలో శనివారం హరితేజను సేఫ్ జోన్&zwnj;లోకి పంపిన ఎన్టీఆర్.. ఆదివారం (36వ ఎపిసోడ్) ముమైత్ ఖాన్ ఎలిమినేట్ అయినట్లు ప్రకటించారు. దీంతో అర్చన సేఫ్ జోన్&zwnj;లోకి వెళ్లిపోయింది. హౌజ్&zwnj;మేట్స్ అందరికీ టాటా బైబై చెప్పి హౌజ్ నుంచి ముమైత్ బయటికి వచ్చేసింది. ఇక ఎప్పటిలానే తన అనుభవాలు చెప్పాల్సిందిగా ఎన్టీఆర్ ముమైత్&zwnj;ను అడిగారు. అలాగే హౌజ్&zwnj;లో ఉన్న సహచర పోటీదారుల గురించి ఏమనుకుంటున్నారో చెప్పాలని ముమైత్&zwnj;ని కోరారు. ఇక &lsquo;నా టీవీ&rsquo;లోకి వెళ్లి హౌజ్&zwnj;మేట్స్ గురించి వాళ్లకే నేరుగా సూచనలిచ్చారు.
ముందుగా హరితేజ గురించి చెబుతూ.. మీరు లోపల లోపలే కుమిలిపోకండి, మీ బాధను బయటికి చెప్పండి అని సలహా ఇచ్చింది ముమైత్. అలాగే కత్తి కార్తీకకు కూడా ఓపెన్&zwnj;గా చెప్పాలని సూచించింది. ఇక శివ బాలాజీ గురించి మాట్లాడుతూ.. &lsquo;కోపం ఉండాలి. అది నీ ఎమోషన్. కానీ ఏదైనా చెప్పేటప్పుడు ముందే కోపం ప్రదర్శించొద్దు. దాని వల్ల వాళ్లు మీ కోపాన్ని తీసుకుని మీరు చెప్పే విషయాన్ని వదిలేస్తారు&rsquo; అని చెప్పుకొచ్చింది. ఈ సమయంలో దీక్ష కొంచె ఓవర్ యాక్షన్ చేసినట్లు అనిపించింది. ముమైత్ వెళ్లిపోతున్నందుకు బాధగా ఉందని ఏడ్చేసింది. కానీ ఎన్టీఆర్ ఓ సూటి ప్రశ్న అడిగారు. &lsquo;ఇందాక అర్చన సేఫ్ జోన్&zwnj;లోని వెళ్లారని చప్పట్లు కొట్టారు&rsquo; అని ఎన్టీఆర్ అనగానే దీక్ష కవర్ చేసే పనిలో పడ్డారు.
ఇలా ప్రతి ఒక్కరికి ముమైత్ సూచనలు, సలహాలు ఇచ్చారు. ఈ కార్యక్రమం అయిపోగానే ముమైత్&zwnj;కు ఎన్టీఆర్ ఓ బిగ్ బాంబ్ ఇచ్చారు. ఆమె దాన్ని శివ బాలాజీపై వేశారు. ఇంతకీ ఆ బిగ్ బాంబ్ ఏంటంటే.. శివ బాలాజీ ఇకపై ఏం మాట్లాడలనుకున్నా ముందు &lsquo;ము.. ము.. ము.. ము.. ము..&rsquo; అంటే &lsquo;ము&rsquo;ని ఐదుసార్లు చెప్పిన తరవాతే మాట్లాడాలి. శివ బాలాజీతో కాసేపు ట్రైల్స్ వేయించి ఎన్టీఆర్ నవ్వించారు. ఇక ఆఖరిగా ముమైత్&zwnj;కు టాటా చెప్పే కార్యక్రమం. ఈ సమయంలో ముమైత్ కాస్త ఉద్వేగానికి లోనయింది. కంటతడి పెట్టేసింది. కానీ ఎన్టీఆర్ ఓ ట్విస్ట్ ఇచ్చారు. ముమైత్ బిగ్ బాస్ షో నుంచి ఎలిమినేట్ కావట్లేదని ప్రకటించారు.
ముమైత్ తనను తాను ఎలిమినేషన్&zwnj;కు నామినేట్ చేసుకోవడం వల్ల ప్రేక్షకులు ఆమెకు అత్యధికంగా ఓట్లు వేసినట్లు బిగ్ బాస్ భావించారని ఎన్టీఆర్ చెప్పారు. ఒకవేళ తాను నామినేట్ చేసుకోకపోయి ఉంటే అసలు ఎలిమినేషన్ ఓటింగ్&zwnj;లో ఉండేదే కాదని చెప్పారు. కాబట్టి మళ్లీ బిగ్ బాస్ తనను హౌజ్&zwnj;లో వెళ్లాల్సిందిగా ఆదేశించారని వెల్లడించారు. అయితే ఆమె నేరుగా హౌజ్&zwnj;మేట్స్ దగ్గరకి కాకుండా ఓ సీక్రెట్ రూంలోకి వెళ్తుంది. అక్కడి నుంచి హౌజ్&zwnj;లోకి ఎప్పుడు వెళ్తారు.. ఎలా వెళ్తారు అనేది బిగ్ బాస్ చేతులోనే ఉంది. ఈ సీక్రెట్ రూంలో నుంచి ముమైత్ బిగ్ బాస్ కళ్లతో హౌజ్&zwnj;మేట్స్&zwnj;ని చూస్తారు. ఈ విషయం హౌజ్&zwnj;మేట్స్&zwnj;కి తెలీదు. మరి సీక్రెట్ రూంలో ముమైత్&zwnj;కి ఎలాంటి అనుభవాలు ఎదురయ్యాయో 37వ ఎపిసోడ్&zwnj;లో అంటే సోమవారం చూడాలి.